— Памятаю, што шляхецкі дом разбілі на памяшканні, якія па сваіх памерах нагадвалі катушкі. Жылі там некалькі сем’яў, у тым ліку і наша. Я яшчэ дзяўчынкай чула, як людзі з павагай гаварылі: тут жыла пісьменніца Ажэшка. Прыкіпела я сэрцам да гэтага месца. А потым, з гадамі, задумала прысвяціць кнігу Элізе Ажэшцы “Зямлі і людзям”, дзе паказала яе як чалавека, патрыёта, жанчыну, пісьменніцу.